68 



heden af Olenusskifrene oven over Pelturazonen, Dictyograptusskife- 

 ren og den største Del af Ortocerk alken. 



I Nærheden af Læsaa gaar Olenusskifre i Dagen i Kanten af et 

 Vandhul SV for L. Duegaard i Aaker; Skifrene indeholder Hulrum 

 efter de længere fremme omtalte Svovlkiskrystaller. Endvidere er 

 Olenusskifrene konstaterede ved en Brøndgravning S for L. Duegaard, 

 hvor man har fundet Antrakonit med Peltura scarabæoides. Da Ste- 

 det ligger 200 m N for Søndre Landevej og ca. 250 m NØ for Fore- 

 komsten af Dictyograptusskifer og Ortocerkalk ved Skelbro (Risebæk), 

 maa denne Olenusskifer høre til Underlaget for de nævnte Dannelser, 

 løvrigt er der i dette Naboskab flere Steder gravet Brønde i Alunskifer 

 med Antrakonit, f. Eks. ved Aaker søndre Skole og Duegaarde. Da 

 Grønne Skifre findes nordligere, f. Eks. ved Broen ved Limensgade og 

 S for Kalkbrudet ved Limensgade og i Markerne S for Soldatergaard 

 i Aaker, er det rimeligt, at vi her i Retning omtrent fra N til S har 

 en fuldstændig Lagrække fra de grønne Skifre S for Soldatergaard op 

 til Graptolitskifrene ved Risebæk. 



Ogsaa ved Øle Aa forekommer Olenusskifre overlejrende Para- 

 doxides Etagen, men der er ikke her fundet saa talrige Forsteninger 

 som ved Læsaa; heller ikke naar Lagrækken saa højt op, idet det 

 yngsle Lag ved Øle Aa er Zonen med Parabolina og Orthis lenticularis. 



Hvis man fra Kalkbrudet ved Borregaard følger Aaens Løb, ser 

 man lige V eller NV for Ringborgen paa det sidste Sted, hvor Para- 

 doxides Etagens Skifre gaar i Dagen, et temmelig fuldstændigt Profil 

 gennem denne Etage (Tavle IX, tidligere afbildet: D. G. U. II R. Nr. 10. 

 Pl. I. og D. G. U. II R. Nr. 13, Fig. 7, S. 22). Længere mod SV, i 

 selve Krumningen af Aaen, ser man ogsaa Andrarumskalken og over- 

 lejrende Skiferlag, men der er ikke her fundet sikre Forsteninger af 

 Olenus Etagens P^auna. Det er først, hvor Aaens Løb forandrer Ret- 

 ning mod S eller SSØ, at man i Skifrene kan finde saadanne, kun 

 Kitinskaller af »Beyrichia« og andre lignende smaa Krebsdyr. Af Tri- 

 lobiter er der kun fundet Agnostus pisiformis L. I den højre Skrænt 

 af Aaen kommer Alunskifer med Antrakonit til Syne paa flere Steder, 

 lige til N for Brogaard i Persker. 



Mellem Ringborgen og Brogaard eller — mere topografisk ud- 

 trykt — mellem Foden af Rispebjærg og Øle Aa findes der en flad 

 Eng, midt i hvilken der ligger en lav Bakke, 300 m N for Brogaard, 

 hvor man har brudt Alunskifer; her forekommer ogsaa Antrakonit, 

 saa vel grovkrystallinsk som mere tæt; den tæite Antrakonit kan være 

 lidt lysere, end det ellers er Tilfældet paa Bornholm. Baade i Antra- 

 koniten og i Alunskiferen findes der rigelig med Forsteninger, Olenns 

 Iruncatus og Agnostus pisiformis L., var. obesus Belt (var. socialis Tbg.). 



